उत्तर हिंदुस्तानात पंजाबपासून बंगालपर्यंत त्याने अफगाण बंडखोर, हुमायूँ व अकबराच्या मुघल फौजा यांच्याशी सुमारे २२ लढाया एकदाही पराभूत न होता जिंकल्या. ऑक्टोबर ७ इ.स. १५५६ साली त्याचा ’सम्राट विक्रमादित्य’ या पदवीसहित दिल्लीच्या सिंहासनावर राज्याभिषेक करण्यात आला. सुमारे ३५० वर्षांनंतर त्याने हिंदू साम्राज्याची थोड्या काळासाठी का होईना, पुनःस्थापना केली. त्याने आपल्या नावाने नाणीही प्रचारात आणली होती. मध्ययुगीन भारताचा नेपोलियन अशीही पदवी त्याला देण्यात येते.

भारतातील प्राचीन काळातील ‘गुरूकुल’ परंपरेमध्ये वेद, ज्योतिष, खगोलशास्त्रांबरोबर भाषेच्या विकासाकडे विशेष लक्ष दिले जात होते. गुरूकुल पद्धतीत “सकल लिपी ज्ञान” या अभ्यासक्रमात देवनागरी, द्रविडी, इत्यादी भाषांचा विकास कसा होईल याची काळजी घेतली जायची. वेगवेगळ्या प्रांतांतील भाषांचाही अभ्यास केला जात असे, त्यामध्ये “ओड्र लिपी” चाही समावेश होता. ओड्र लिपीचा विकास व जतन ओड्र साम्राज्यातच झाला. कालप्रवाहात वडार (ओड्र) जमातीचे भारतभर स्थलांतर झाले.

विद्या पटवर्धन मराठी नाट्यअभिनेत्री आहेत. त्यांनी जे.जे. स्कूल ऑफ आर्टमधून चित्रकलेचे शिक्षण घेतले असून त्यांनी दादर येथील बालमोहन शाळेत चित्रकलेच्या शिक्षिकेची नोकरी केली. तेथे त्यांनी दूरदर्शन आणि भारतीय विद्या भवन या ठिकाणी होणार्‍या स्पर्धेसाठी शाळेतर्फे मुलांची नाटके बसवली.

या नाटकातील नृत्यांसाठी दीनानाथांनी तत्कालीन प्रसिद्ध नर्तक सुखदेवप्रसाद कथक यांची नृत्यशिक्षणाची शिकवणी लावली होती. उग्रमंगल नाटकाच्या निमित्ताने मराठी रंगभूमीवर शास्त्रोक्त नृत्याचा पहिला प्रयोग झाला. राणी पद्मावती आणि नर्तकी बिजलीजान यांच्या मनमोहक मुद्रा पहायला, गाणे ऐकायला आणि नृत्याचा आनंद लुटायला प्रेक्षकांची झुंबड उडत असे. इतकी की एकदा अमरावतीमधील बोके इंद्रभुवन नाट्यगृहाची गॅलरी प्रेक्षकांच्या भाराने खाली कोसळली. उग्रंंगल नाटकाचे मराठवाड्यात, गोव्यात आणि संपूर्ण विदर्भात अनेक प्रयोग होऊन दीनानाथांची राणी पद्मावती लोकप्रिय झाली.

१५ ऑगस्ट १९९९ला, झी नेटवर्कने झी मराठी ही २४ तासाची पहिली खाजगी वाहिनी सुरू केली. काही महिन्यातच तिचे नाव ’अल्फा टी.व्ही. मराठी’ असे झाले, आणि कालांतराने ते पुन्हा झी मराठी असे करण्यात आले.

लेना सोफिया अलेक्झांड्रा अर्व्हिडसन (स्वीडिश: Sofia Arvidsson; १६ फेब्रुवारी, इ.स. १९८४:हाल्मस्टा, स्वीडन - ) ही एक स्वीडिश टेनिस खेळाडू आहे.

निसर्गसौंदर्याबद्दल प्रसिद्ध असलेल्या समुद्रकिनाऱ्यांमुळे गोवा हे देशी, परदेशी पर्यटकांचे आकर्षण असून पर्यटन हा येथील एक महत्त्वाचा व्यवसाय आहे. गोवा हे प्राचीन मंदिरे व वैशिष्ट्यपूर्ण स्थापत्यकलेबद्दलदेखील प्रख्यात आहे. बॅसिलिका ऑफ बॉम जीझस हे आशियातील सर्वात मोठे ख्रिश्चन यात्रास्थळ गोव्यातच आहे. सह्याद्रीच्या कुशीत वसल्यामुळे गोव्यामध्ये भरपूर जैवविविधता आहे.

मागच्या स्वरूपांप्रमाणे या खेळात शोधलेल्या तंत्रज्ञानांचा दुसर्या सभ्यतेंशी व्यापार करता येत नाही. त्या बदली दोन सभ्यत अता एकत्र सोने गुंतवून एका संशोधन कराराला राजी होऊ शकतात, जो पार पडल्याने एक तंत्रज्ञाना दोन्ही नेत्यांना मिळवले जाईल. एका तंत्रज्ञानाचा शोध लावल्यावर त्या तंत्रज्ञानाचे फळ शोधणार्या सभ्यतेला मिळतात. उधारणार्थ, ""कृषिविद्येचा"" शोध लावल्याने खेळाडू शेती बांधवू शकतात. एक तंत्रज्ञान शोधण्याने तंत्रज्ञान वृक्षाच्या पुढची कडी संशोधन करण्यास उपलब्ध होते. उधारणार्थ, ""विद्युत शक्तिचा"" शोध लावल्याने खेळाडू ""प्रशीतन"", ""दूरलेखी"" व ""रेडिओ""वर संशोधन करू शकतात.